Безсилието пред задаващата се рецесия – EURACTIV BULGARIA
“Парите свършиха“ е посланието, което влиятелните банкери от централните банки изпращат на правителствените лидери. Въпреки че през 2020 година икономиката на ЕС се очаква да нарасне, макар и с незначителните 1,2%, няколко от най-големите европейски икономики са на ръба на рецесията. Този път централните банки ще имат малко ходове на действие, за да смекчат нейните ефекти.
“Всички основни централни банки имат по-малко поле за действие, отколкото преди. Смятам, че тази ситуация ще се запази още известно време”, каза Марк Карни пред Financial Times във вторник.
“Ако има по-голям спад, не е ясно дали паричната политика ще има достатъчно поле за действие”, добави той.